Virallinen lehti nro C 178 , 12/06/1997 s. 0003 - 0012



Luettelo direktiivin 77/780/ETY 3 artiklan 7 kohdassa säädetyistä hyväksytyistä luottolaitoksista Islannissa, Liechtensteinissa ja Norjassa (97/C 178/03) Yleistä Luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta 12 päivänä joulukuuta annetun ensimmäisen neuvoston direktiivin (77/780/ETY) 3 artiklan 3 kohdassa ja 10 artiklan 2 kohdassa säädetään, että komission on laadittava ja julkaistava luettelo kaikista luottolaitoksista, joilla on toimilupa jäsenvaltioissa. Euroopan talousalueesta tehdyn sopimuksen 1 pöytäkirjan 6 kohdan 6 alakohdassa määrätään, että EFTA-valtioita koskevista seikoista, menettelyistä, kertomuksista ja muusta vastaavasta on julkaistava tietoja Euroopan yhteisöjen virallisen lehden erillisessä ETA-osastossa, kun vastaavia EY:n jäsenvaltioita koskevia tietoja on julkaistava. Tämä on toinen kerta, kun EFTA-valtioiden pysyvä komitea noudattaa edellä mainittua määräystä ETA-sopimuksen 1 pöytäkirjan 6 kohdan b alakohdan ja EFTA-valtioiden pysyvästä komiteasta tehdyn sopimuksen 1 pöytäkirjan 1 artiklan 1 kohdan b alakohdan mukaisesti. Tämän tiedonannon liitteessä julkaistu luettelo vastaa tilannetta 31 päivänä joulukuuta 1995. Mitä tulee luettelon sisältöön, päivittämiseen ja luottolaitosten jakamiseen ryhmiin, viitataan vastaavaan komission julkaisemaan luetteloon (EYVL N:o 156, 7.6.1994, s. 1) ja osassa I, yleistä, annettuihin perusteluihin. Perusteluja on lisätty myös muita maita koskeviin osastoihin. EFTA-valtioiden pysyvä komitea laati nykyisen luettelon asianomaisten EFTA-valtioiden antamien tietojen perusteella. Luettelo on vailla oikeudellista merkitystä. Jos vailla toimilupaa oleva luottolaitos on epähuomiossa otettu luetteloon, sen oikeudellinen asema ei muutu sen johdosta, samoin, jos luottolaitos on epähuomiossa jätetty pois luettelosta, sillä ei ole vaikutusta luottolaitoksen toimiluvan lainvoimaisuuteen. ISLANTI 1. Liikepankit ja säästöpankit (vi sskiptabankar og sparisjó sir) Liike- ja säästöpankkien tehtäviä ovat rahan säilytys ja sijoittaminen, maksujen välitys, arvopaperikauppa ja muut niihin tavallisesti liittyvät palvelut. Vain liike- ja säästöpankeilla sekä erityisluottolaitoksilla on oikeus ottaa vastaan talletuksia yleisöltä säilytystä ja sijoittamista varten. a) Liikepankit (vi sskiptabankar) Liikepankit jaetaan kahteen ryhmään: valtion omistamat liikepankit ja osakeyhtiöinä toimivat liikepankit. Liikepankki on perustettava osakeyhtiönä, jolla on 5 miljoonan ecun vähimmäispääoma. Osakeyhtiöt määritellään osakeyhtiölaissa. b) Säästöpankit (sparisjó sir) Säästöpankit ovat itsenäisiä. Säästöpankin perustajia, joilla on osuus vakuusrahastosta, on oltava vähintään 30. Heillä on oltava yhtä suuret omistusosuudet ja yhtäläinen äänioikeus, jollei yhtiöjärjestyksessä anneta mahdollisuutta muihin järjestelyihin. Vakuusrahaston osuudenomistajat eivät ole vastuussa säästöpankin sitoumuksista muuten kuin omistusosuudellaan vakuusrahastosta, heidän osuutensa säästöpankin liikevoitosta voi ylittää määrättyä prosenttiosuutta vakuusrahasto-osuuksista. Säästöpankin talletusvakuusrahasto päättää prosenttiosuudesta vuosittain. Kunnan viranomaiset nimittävät säästöpankin hallituksen viidestä jäsenestä vähintään kaksi. Säästöpankin perustamiseen vaaditaan vähintään 5 miljoonan ecun vakuusrahasto. Kauppa- ja teollisuusministeri voi myöntää poikkeuksen tähän vähimmäisvaatimukseen pankkitarkastusviraston ja säästöpankkien talletusvakuusrahaston ehdotuksesta. Vakuusrahasto ei saa kuitenkaan missään vaiheessa alittaa yhtä miljoonaa ecua. Säästöpankit, joiden oma pääoma 1 heinäkuuta 1993 oli vähemmän kuin 1 000 000 ecua, voivat jatkaa toimintaansa edellyttäen, että tuon päivän tasoa ei aliteta. 2. Luottolaitokset, jotka eivät ole liike- tai säästöpankkeja (a srar lánastofnanir en vi sskiptabankar og sparisjó sir) Muihin luottolaitoksiin luetaan ne yritykset ja laitokset, jotka eivät kuulu kohtiin 1.a) tai 1.b) ja jotka pääasiallisesti myöntävät lainoja omaan lukuunsa ja keräävät tähän toimintaan tarvittavia varoja laskemalla liikkeeseen joukkovelkakirjalainoja ja muita takaisin maksettavia velkainstrumentteja (huomaa kuitenkin leasingyhtiön määritelmä kohdassa 2.b)) sekä tarjoavat sellaiseen luototukseen tavallisesti liittyviä palveluja. Nämä luottolaitokset eivät saa ottaa vastaan talletuksia yleisöltä säilytystä ja sijoittamista varten. a) Luottolaitokset, jotka eivät ole leasingyhtiöitä (a srar lánastofnanir en eignarleigufyrirtæki) Muut edellä mainitut luottolaitokset kuin leasingyhtiöt on perustettava osakeyhtiöiksi, joiden vähimmäispääoma on 5 miljoonaa ecua. Niiden luottolaitosten, jotka olivat toiminnassa 30 päivänä joulukuuta 1993, ei tarvitse muuttaa yhtiömuotoaan osakeyhtiöksi. Toimintaansa voivat jatkaa myös ne luottolaitokset, joiden oma pääoma oli alle 5 miljoonaa ecua 30 päivänä joulukuuta 1993, edellyttäen, että oma pääoma säilyy vähintään saman suuruisena. b) Leasingyhtiöt (eignarleigufyrirtæki) Leasingyhtiö on luottolaitos, joka harjoittaa pääasiallisesti leasingtoimintaa, riippumatta siitä, kuinka se rahoittaa toimintansa. Leasingyhtiö on perustettava osakeyhtiöksi miljoonan ecun vähimmäispääomalla. Toimintaansa voivat jatkaa ne leasingyhtiöt, joiden oma pääoma oli alle miljoona ecua 30 päivänä joulukuuta 1993, edellyttäen, että oma pääoma säilyy vähintään saman suuruisena. LIECHTENSTEIN Liechtensteinin pankkien ja muiden luottolaitosten toiminnasta säädetään 21 päivänä 1992 annetussa pankkilaissa N:o 1992/108 (Gesetz vom 21. Oktober 1992 über die Banken und Finanzgesellschaften). Pankit ja muut luottolaitokset ovat myös yksityisoikeuden nojalla muodostettuja osakehtiöitä (Aktiengesellschaften), joita koskee yksityishenkilöistä ja yhtiöistä 20 päivänä tammikuuta 1926 annettu laki N:o 1926/4. Lisäksi Liechtensteinische Landesbank Aktiengesellschaftin on noudatettava Liechtensteinische Landesbankista 21 lokakuuta 1992 annettua lakia N:o 1992/109. 1. Pankit Pankit ovat osakeyhtiöitä, joiden vähimmäispääoma on 10 miljoonaa Sveitsin frangia. Niillä on yksinoikeus ottaa vastaan talletuksia ja muuta takaisinmaksettavaa rahaa sekä harjoittaa arvopaperisäilytystä. Lisäksi Liechtensteinische Landesbank Aktiengesellschaftilla (jonka pääosakas on Lichtensteinin ruhtinaskunta) on yksionoikeus avata valtion takaamia säästötilejä ja laskea liikkeeseen valtion takaamia keskipitkiä velkakirjoja. Pankit harjoittavat yleensä kaikentyyppistä lainaustoimintaa välittämällä rahoitusta tallettajilta määrittelemättömälle lainanottajien joukolle, taseen ulkopuolista toimintaa sekä arvopapereiden liikkeeseenlaskua ja tarjoavat sihen liittyviä palveluja. 2. Muut luottolaitokset Rahoitusyhtiöt ovat osakeyhtiöitä, joiden vähimmäispääoma on 2 miljoonaa Sveitsin frangia. Yritykset harjoittavat kaikentyyppistä lainaustoimintaa välittämällä rahoitusta tallettajilta määrittelemättömälle lainanottajien joukolle, taseen ulkopuolista toimintaa sekä arvopapereiden liikkeeseenlaskua ja tarjoavat siihen liittyviä palveluja. Rahoitusyhtiöt eivät saa harjoittaa arvopaperisäilytystä, ottaa vastaan talletuksia tai muuta takaisinmaksettavaa rahaa eivätkä laskea liikkeeseen joukkovelkakirjoja omiin tarkoituksiinsa. NORJA 1. Liikepankit (forretningsbanker) Muut liikepankit ovat osakeyhtiöitä (aksjeselskaper), paitsi Postipankki (Norges Postbank), joka on postipankkilain (asetus N:o 51, annettu 5 päivänä kesäkuuta 1992) mukainen erillinen valtionyhtiö. Postipankkia valvoo Norjan pankki-, vakuutus- ja arvopaperikomissio (Kredittilsynet). Liikepankeilla on oikeus ja velvollisuus käyttää nimessään sanaa pankki. Niiden lisäksi vain säästöpankeilla on siihen oikeus. Liikepankeista säädetään pääasiassa liikepankkilaissa (asetus N:o 1, annettu 24 päivänä toukokuuta 1961) ja laissa rahoitustoiminnasta ja rahoituslaitoksista (asetus N:o 40, annettu 10 päivänä kesäkuuta 1988). Liikepankit saavat ottaa vastaan talletuksia ja tarjota yleispankkipalveluja. 2. Säästöpankit (sparebanker) Säästöpankit ovat itsenäisiä laitoksia, joiden toimintaa säätelee säästöpankkilaki. Säästöpankkeihin sovelletaan pääasiassa säästöpankkilakia (asetus N:o 1, annettu 24 päivänä toukokuuta 1961) ja lakia rahoitustoiminnasta ja rahoituslaitoksista (asetus N:o 40, annettu 10 päivänä kesäkuuta 1988). Säästöpankeilla on oikeus ja velvollisuus käyttää nimessään sanaa säästöpankki (sparebank). Niiden lisäksi vain liikepankeilla on oikeus käyttää sanaa pankki. Säästöpankeilla on oikeus ottaa vastaan talletuksia ja tarjota yleispankkipalveluja. 3. Rahoitusyhtiöt ja 4. Kiinnitysluottolaitokset Rahoitusyhtiöt (finansieringsforetak) ja kiinnitysluottolaitokset (kredittforetak) voivat olla osakeyhtiöitä (ksjeselskaper), jäsentensä omistamia laitoksia (säätiö, stiftelse), lainanottajien yhdistyksiä (luottoyhdistys, kredittforening) tai hypoteekkiyhdistyksiä (hypotekforening). Rahoitusyhtiöistä ja kiinnitysluottolaitoksista säädetään pääasiassa laissa rahoitustoiminnasta ja rahoituslaitoksista (asetus N:o 40, annettu 10 päivänä kesäkuuta 1988). Rahoitusyhtiöt voivat harjoittaa rahoitustoimintaa, johon kuuluu luotonanto tai rahoituksenvälitys, vakuuksien järjestäminen luotoille tai muu osallistuminen jonkun muun kuin oman toimintansa rahoitukseen. Kiinnitysluottolaitokset ovat laitoksia, jotka yhtiöjärjestyksensä mukaisesti rahoittavat tarjoamaansa luotonantoa pääasiassa joukkovelkakirjalainojen liikkeeseenlaskulla. ANEXO - BILAG - ANHANG - ÐÁÑÁÑÔÇÌÁ - ANNEX - ALLEGATO - BIJLAGE - ANEXO - LIITE - BILAGA ISLANDIA - ISLAND - ISLAND - ÉÓËÁÍÄÉÁ - ICELAND - ISLANDE - ISLANDA - IJSLAND - ISLANDIA - ISLANTI - ISLAND >TAULUKON PAIKKA> LIECHTENSTEIN 1. Pankit Bank in Liechtenstein AG Herrengasse 12 9490 Vaduz Centrum Bank AG Heiligkreuz 8 9490 Vaduz Liechtensteinische Landesbank AG Städtle 44 9490 Vaduz Neue Bank AG Kirchstraße 8 9490 Vaduz Verwaltungs- und Privat-Bank AG Im Zentrum 9490 Vaduz 2. Muut luottolaitokset LGT Finanz AG Herrengasse 12 9490 Vaduz Express-Finanz-AG Reberastraße 5 9494 Schaan Serica Vermögensverwaltung und Finanzanstalt Postfach 725 9490 Vaduz NORUEGA - NORGE - NORWEGEN - ÍÏÑÂÇÃÉÁ - NORWAY - NORVÈGE - NORVEGIA - NOORWEGEN - NORUEGA - NORJA - NORGE >TAULUKON PAIKKA>